E L Ő T E R J E S Z T É S

**Az Egészségügyi Szakmai Bizottság** **2016. december 14-i ülésére**

**Javaslat a Szombathelyi Egészségügyi és Kulturális GESZ működésével összefüggő dokumentumok jóváhagyására**

Szombathely Megyei Jogú Város Közgyűlése a 355/2016. (X.27.) Kgy. számú határozatában arról döntött, hogy 2017. január 1. napjától a Savaria Megyei Hatókörű Városi Múzeum gazdasági feladatainak ellátására az államháztartásról szóló 2011. évi CXCV. törvény 10. § (4b) bekezdésében foglaltak figyelembe vételével a Szombathelyi Egészségügyi és Kulturális GESZ-t jelöli ki. A Közgyűlés felkérte a polgármestert, hogy a Szombathelyi Egészségügyi és Kulturális GESZ, valamint a Szombathelyi Köznevelési GAMESZ Alapító okiratának módosítását, továbbá a Savaria Megyei Hatókörű Városi Múzeum és a Szombathelyi Egészségügyi és Kulturális GESZ közötti munkamegosztás és felelősségvállalás rendjét tartalmazó megállapodást terjessze a Közgyűlés soron következő ülése elé.

A jelzett módosításon túl a Magyar Államkincstár jelzése alapján a Szombathelyi Egészségügyi és Kulturális GESZ alapító okiratában a vezető megbízásánál szerepeltetni kell, hogy „A magasabb vezetői megbízás legfeljebb 5 évig terjedő határozott időre szól”, továbbá „a költségvetési szervnél alkalmazásban álló személyek jogviszonya” pontból törölni szükséges a vállalkozói jogviszonyt. A Szombathelyi Egészségügyi és Kulturális GESZ Alapító okirata előzőek figyelembe vételével került elkészítésre.

A Savaria Megyei Hatókörű Városi Múzeum és a Szombathelyi Egészségügyi és Kulturális GESZ közötti munkamegosztás és felelősségvállalás rendjét tartalmazó megállapodás tervezetét a GESZ a Múzeummal egyeztetve készítette el.

Előzőek alapján

* a Szombathelyi Egészségügyi és Kulturális GESZ Módosító okirata az előterjesztés 1. számú mellékletét, a módosításokkal egységes szerkezetbe foglalt Alapító okirata az előterjesztés 2. számú mellékletét,
* a Savaria Megyei Hatókörű Városi Múzeum és a Szombathelyi Egészségügyi és Kulturális GESZ közötti munkamegosztás és felelősségvállalás rendjét tartalmazó megállapodás tervezete az előterjesztés 3. számú mellékletét

képezi.

Tájékoztatom a Tisztelt Bizottságot, hogy a Szombathelyi Egészségügyi és Kulturális GESZ Alapító okirata, valamint a Savaria Megyei Hatókörű Városi Múzeum és a Szombathelyi Egészségügyi és Kulturális GESZ közötti munkamegosztás és felelősségvállalás rendjét tartalmazó megállapodás elfogadásáról a Közgyűlés a „Javaslat a nemzeti köznevelésről szóló 2011. évi CXC. törvény módosításával összefüggő döntések meghozatalára” című előterjesztés keretében dönt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**/: Dr. Bencsics Enikő :/**

osztályvezető

**HATÁROZATI JAVASLAT**

**.../2016. (XII.14.) ESzB. számú határozat**

Az Egészségügyi Szakmai Bizottság „Javaslat a Szombathelyi Egészségügyi és Kulturális GESZ működésével összefüggő dokumentumok jóváhagyására” című előterjesztést megtárgyalta, és a Szombathelyi Egészségügyi és Kulturális GESZ Módosító okiratát az előterjesztés 1. számú, a módosításokkal egységes szerkezetbe foglalt Alapító okiratát az előterjesztés 2. számú, a Savaria Megyei Hatókörű Városi Múzeum és a Szombathelyi Egészségügyi és Kulturális GESZ közötti munkamegosztás és felelősségvállalás rendjét tartalmazó megállapodást az előterjesztés 3. számú melléklete szerinti tartalommal javasolja a Közgyűlésnek jóváhagyásra.

**Felelősök:** Dr. Kecskés László, az Egészségügyi Szakmai Bizottság elnöke

 (A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója,

Csapláros Andrea a Savaria Megyei Hatókörű Városi Múzeum igazgatója)

**Határidő:** azonnal